**Ministru kabineta noteikumu projekta**

**„Noteikumi par Sociālo uzņēmumu komisiju”**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 2018.gada 1.aprīlī stāsies spēkā Sociālā uzņēmuma likums (turpmāk – likums), kura mērķis ir veicināt sabiedrības dzīves kvalitātes uzlabošanu un sekmēt sociālās atstumtības riskam pakļauto iedzīvotāju grupu nodarbinātību, radot labvēlīgu sociālās uzņēmējdarbības vidi.Ministru kabineta noteikumu projekts „Noteikumi par Sociālo uzņēmumu komisiju” (turpmāk – noteikumu projekts) izstrādāts, lai izpildītu likuma 6.panta otrajā daļā noteikto deleģējumu Ministru kabinetam (turpmāk – MK) par Sociālo uzņēmumu komisijas nolikuma apstiprināšanu, ceturtajā daļā noteikto deleģējumu MK attiecībā uz atlīdzības par darbu komisijā tiem komisijas locekļiem, kas nav valsts iestāžu pilnvarotas amatpersonas, noteikšanu un piektajā daļā noteikto deleģējumu MK noteikt kārtību, kādā izvirza un iekļauj Sociālo uzņēmumu komisijas (turpmāk – komisija) sastāvā biedrību un nodibinājumu pārstāvjus. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar likumā noteikto Labklājības ministrija ir atbildīga par sociālās uzņēmējdarbības veicināšanu un attīstību.Sociālais uzņēmums ir sabiedrība ar ierobežotu atbildību, kurai likumā noteiktajā kārtībā piešķirts sociālā uzņēmuma statuss un kura veic labvēlīgu sociālo ietekmi radošu saimniecisko darbību (piemēram, sociālo pakalpojumu sniegšana, iekļaujošas pilsoniskas sabiedrības veidošana, izglītības veicināšana, atbalsts zinātnei, vides aizsardzība un saglabāšana, dzīvnieku aizsardzība vai kultūras daudzveidības nodrošināšana).Sociālā uzņēmuma statusa piešķiršanai likumā noteikti kritēriji un lēmumu par sociālā uzņēmuma statusu piešķiršanu pieņem Labklājības ministrija.Atbilstoši likuma 6.panta pirmajai daļai, lai izvērtētu sabiedrību ar ierobežotu atbildību, kuras iesniegušas iesniegumus sociālā uzņēmuma statusa iegūšanai (turpmāk – pretendenti), atbilstību sociālā uzņēmuma statusam un sociālo uzņēmumu darbību, Labklājības ministrijai ir jāizveido komisija, kā arī jānodrošina tās darbība.Atbilstoši likuma 6.panta trešajai daļai komisijas kompetence ir sniegt Labklājības ministrijai motivētu atzinumu par pretendentu atbilstību sociālā uzņēmuma statusam un sociālā uzņēmuma darbības atbilstību likumā noteiktajiem kritērijiem.Noteikumu projekts paredz noteikt:1. komisijas sastāvu;
2. biedrību un nodibinājumu pārstāvju izvirzīšanas darbam komisijā (konkursa izsludināšanas kārtību, kandidātu pieteikšanas, atsaukšanas noteikumus un iesniedzamos dokumentus);
3. komisijas darba organizāciju;
4. komisijas lēmumu pieņemšanas noteikumus.

**Komisijas sastāvs:**Likuma 6.panta otrajā daļā noteikts, ka komisija ir koleģiāla konsultatīva institūcija, kurā vienādā skaitā ietilpst pilnvarotas amatpersonas, kā arī biedrību un nodibinājumu pārstāvji.Tādējādi noteikumu projekts paredz, ka piecus no tiem pilnvaros šādas valsts iestādes: Labklājības ministrija, Finanšu ministrija, Ekonomikas ministrija, Vides aizsardzības un reģionālās attīstības ministrija un Kultūras ministrija. Lai nodrošinātu efektīvu komisijas darbu, vienlaikus iepriekš minētās iestādes pilnvaros pilnvaroto komisijas locekļu aizvietotājus, kas piedalās komisijas sēdē gadījumā, kad komisijas loceklim nav iespējams piedalīties attiecīgajā komisijas sēdē.Komisijā pārējie pieci pārstāvji attiecīgi tiks iekļauti no Latvijas Republikas Biedrību un nodibinājumu reģistrā reģistrētajām biedrībām un nodibinājumiem, kas pārstāv sociālās uzņēmējdarbības jomu vai pārzina ar uzņēmējdarbību saistītos jautājumus, atklāta konkursa rezultātā, lai atlasītu labākos biedrību vai nodibinājumu pārstāvjus darbam komisijā. Tādējādi arī noteikumu projektā ir ietverti nosacījumi kandidātu pieteikšanai komisijas locekļa amatam attiecībā uz Latvijas Republikas Biedrību un nodibinājumu reģistrā reģistrētajām biedrībām vai nodibinājumiem, gan attiecībā uz pašiem kandidātiem, kam būs tiesības piedalīties konkursā. Ievērojot, ka komisija ir koleģiāla konsultatīva institūcija un komisijas locekļi nepieņem lēmumu par sociālā uzņēmuma statusa piešķiršanu, biedrību un nodibinājumu pārstāvji nav uzskatāmi par valsts amatpersonām.**Biedrību un nodibinājumu pārstāvju izvirzīšanas darbam komisijā (konkursa izsludināšanas kārtība, kandidātu pieteikšanas un atsaukšanas noteikumi, iesniedzamie dokumenti):**Noteikumu projekts paredz, ka Labklājības ministrija ne vēlāk kā sešus mēnešus pirms komisijas pilnvaru termiņa beigām oficiālajā izdevumā „Latvijas Vēstnesis” un internetā Labklājības ministrijas mājaslapā izsludinās konkursu uz komisijas locekļa amatu (turpmāk – konkurss).Attiecīgi kandidātu vērtēšanas kritērijus un kārtību apstiprinās Labklājības ministrs.Ņemot vērā konkursa rezultātus, tiks sagatavots rīkojuma projekts par komisijas personālsastāvu, kuru saskaņā ar likuma 6.panta otro daļu apstiprina Labklājības ministrija, tādējādi pabeidzot komisijas izveidošanu un nodrošinot, ka komisija var uzsākt Sociālā uzņēmuma likumā tai paredzēto uzdevumu izpildi.Gadījumā, ja konkursa sludinājumā norādītajā termiņā tiks saņemti mazāk par piecu Latvijas Republikā reģistrētu biedrība vai nodibinājums iesniegumiem, Labklājības ministrija pagarinās pieteikšanās termiņu par 10 darba dienām, publicējot informāciju oficiālajā izdevumā „Latvijas Vēstnesis” un Labklājības ministrijas mājaslapā internetā. Iesniegšanas termiņš var tikt pagarināts vairākkārt līdz dienai, kad Labklājības ministrijā ir saņemti vismaz pieci iesniegumi. Ja tiek izsludināts atkārtots konkurss, iesniegšanas termiņš var tikt pagarināts līdz dienai, kad ir saņemts nepieciešamais iesniegumu skaits.Noteikumu projekts paredz kritērijus, kādā biedrība vai nodibinājums konkursam var izvirzīt fizisko personu (kandidātu), kā arī biedrībai vai nodibinājumam, piesakot kandidātu, paredz iesniegt komisijai konkrētus dokumentus.Biedrībai vai nodibinājumam ir tiesības atsaukt izvirzīto komisijas locekli (kurš izvēlēts konkursa kārtībā), rakstveidā paziņojot par to komisijas priekšsēdētājam.**Komisijas darba organizācija:**Komisijas darbs ir atkarīgs no sabiedrību ar ierobežotu atbildību aktivitātes sociālā uzņēmuma statusa iegūšanai, tādējādi pašreiz ir samērā grūti prognozēt komisijas sēžu organizēšanas biežumu, bet, lai nodrošinātu komisijas uzdevumu sniegt Labklājības ministrijai motivētu atzinumu par sociālā uzņēmuma darbības atbilstību likuma kritērijiem, tad noteikumu projekts paredz noteikt, ka komisijas sēdes notiek pēc nepieciešamības.Noteikumu projekts paredz, ka komisijas organizatorisko un tehnisko darbu nodrošina komisijas sekretariāts, kurš darbojas Labklājības ministrijā. Tādējādi komisijas sekretariāts vismaz piecas darbdienas pirms komisijas sēdes elektroniski informē komisijas locekļus, norādot sēdes norises vietu un laiku, un nosūta darba kārtību un izskatāmos materiālus, kā arī ievieto informāciju par komisijas sēdi internetā Labklājības ministrijas mājaslapā. Komisijas sēžu protokolēšana notiks audioierakstā, izmantojot diktofonu. Audioierakstā jābūt verbāli fiksētiem sēdes dalībniekiem, t.sk. ekspertiem, komisijasbalsojuma rezultātam, lai atbilstoši noteikumu projekta 37.punktam varētu sagatavot rakstisku komisijasatzinumu.Labklājības ministrija nodrošinās komisijas sēžu protokolu audioierakstu uzskaiti un turpmāku saglabāšanu atbilstoši Latvijas Nacionālā arhīva prasībām saskaņā ar Arhīvu likumā un Elektronisko dokumentu likumā noteikto.Likuma 6.panta ceturtā daļa nosaka, ka komisijas locekļi, kas nav valsts iestāžu pilnvarotas amatpersonas, par darbu komisijā saņem atlīdzību. Atlīdzības apmēru, tai skaitā ceļu izdevumu kompensāciju, noteiks no šiem mērķim pieejamiem valsts budžeta līdzekļiem un proporcionāli plānotajam komisiju sēžu skaitam, kā arī iesniegto iesniegumu skaitam sociālā uzņēmuma statusa piešķiršanai un sociālā uzņēmuma darbības pārskatu izvērtēšanai. Atlīdzība tiks izmaksāta vienu reizi mēnesī.**Komisijas lēmumu pieņemšana:**Noteikumu projekts paredz, ka komisija, pamatojoties uz pretendentu un sociālā uzņēmumu iesniegto informāciju, pieņem lēmumu par pretendenta atbilstību sociālā uzņēmuma statusam vai sociālā uzņēmuma darbības atbilstību likuma noteiktajiem kritērijiem, kuru noformē rakstiski atzinuma formā. Atzinumā iekļauj pieņemtā lēmuma pamatojumu un Sociālā uzņēmuma likuma [5](https://likumi.lv/ta/id/90822-sabiedriska-labuma-organizaciju-likums#p6).panta pirmajā daļā minēto kritēriju izvērtējumu attiecībā uz pretendentu vai sociālo uzņēmumu.Saskaņā ar noteikumu projektu komisija ir lemttiesīga, ja tās sēdē piedalās vairāk nekā puse no lemttiesīgajiem komisijas locekļiem. Ja nepieciešams, sēdē izskatāmā jautājuma izlemšanai var uzaicināt attiecīgās jomas speciālistus. Uzaicinātajiem speciālistiem nav balsstiesību komisijas lēmumu pieņemšanā.Vienlaikus tiek paredzēta kārtība, kādā komisijas loceklis, kurš ir konstatējis, ka tā dalība lēmuma pieņemšanā ir pretrunā ar likumu „Par interešu konflikta novēršanu valsts amatpersonu darbībā” vai ētikas normām, tiek atstādināts no komisijas darba.Komisija ne vēlāk kā desmit darbdienas pēc lēmuma pieņemšanas atzinumu iesniedz Labklājības ministrijā. |
| 3. | Projekta izstrādē iesaistītās institūcijas | Labklājības ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Valsts iestādes un Latvijas Republikas Biedrību un nodibinājuma reģistrā reģistrētās biedrības un nodibinājumi, sabiedrības ar ierobežotu atbildību, kas vēlas iegūt vai kurām piešķirts sociālā uzņēmuma statuss.  |
| 2. | Tiesiskā regulējuma ietekme uz tautsaimniecību un administratīvo slogu | Tiesiskais regulējums ietekmē Labklājības ministrijas administratīvo slogu saistībā ar komisijas sēžu organizēšanas procesu. |
| 3. | Administratīvo izmaksu monetārs novērtējums | Ievērojot, ka administratīvais slogs būs atkarīgs no komisijas sēžu skaita, kā arī izskatāmo jautājumu daudzuma, šobrīd nav iespējams precīzi aprēķināt ar komisijas darba organizēšanu saistītās izmaksas saskaņā ar Ministru kabineta 2009.gada 15.decembra instrukcijā Nr.19 „Tiesību akta projekta sākotnējās ietekmes izvērtēšanas kārtība” 24.punktā noteikto metodiku. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017. gads** | Turpmākie trīs gadi ( *euro*) |
| **2018.gads** | **2019.gads** | **2020.gads** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 3 814 482 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi apakšprogramma 97.01.00. „Labklājības nozares vadība un politikas plānošana” | 3 814 482 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 3 814 482 | 0 | 13 000 | 13 000 | 13 000 |
| 2.1. valsts pamatbudžets apakšprogramma 97.01.00. „Labklājības nozares vadība un politikas plānošana” | 3 814 482 | 0 | 13 000 | 13 000 | 13 000 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets  | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | -13 000 | -13 000 | -13 000 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets  | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets  | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Atbilstoši Ministru kabineta 08.09.2017. sēdes protokollēmuma Nr.44 1.§ “Informatīvais ziņojums par fiskālās telpas pasākumiem un izdevumiem prioritārajiem pasākumiem valsts budžetam 2018.gadam un ietvaram 2018.-2020.gadam” atbalstīti priekšlikumi papildu finansējumam Labklājības ministrijas prioritārajam pasākumam „Sociālās uzņēmējdarbības veicināšana” finansēšanai ik gadu 13 000 *euro* apmērā.Finansējums iekļauts Labklājības ministrijas pamatbudžeta maksimāli pieļaujamos valsts budžeta izdevumu kopējos apjomos 2018., 2019. un 2020.gadam, un attiecīgi ir iekļauts likumprojektā „Par valsts budžetu 2018.gadam” un likumprojektā „Par vidēja termiņa budžeta ietvaru 2018., 2019. un 2020.gadam”.Valsts budžetā plānots finansējums **13 000 *euro*** apmērā atlīdzības nodrošināšanai tiem pieciem komisijas locekļiem, kuri konkursa kārtībā tiks iekļauti komisijā no Latvijas Republikas Biedrību un nodibinājumu reģistrā reģistrētajām biedrībām un nodibinājumiem (turpmāk – pieciem komisijas locekļiem).Paredzamie gada izdevumi ceļa izdevumu kompensēšanai (20% apmērā no valsts budžeta līdzekļiem) pieciem komisijas locekļiem:20% no 13 000 *euro* = **2 600 *euro,***vidējā mēneša ceļa izdevumu kompensācija vienam komisijas loceklim = 2 600 euro / 5 komisijas locekļi / 12 mēneši = **43,334 euro.****Atlīdzības apmērs pieciem komisijas locekļiem:**kopējais gada atlīdzības apmērs pieciem komisijas locekļiem = 13 000 *euro* – 2 600 *euro* = **10 400 *euro*,**vidējais mēneša atlīdzības apmērs vienam komisijas loceklim = 10 400 *euro* / 12 mēneši / 5 komisijas locekļi = **173,33 *euro*,**vidēji mēnesī 3 komisijas sēdes (9 darba stundas),173,33 euro / 9 darba stundas = **19,259 *euro*** (24,09% darba devēja sociālās apdrošināšanas obligātās iemaksas = **4,639 *euro***, vidējās vienas stundas vienības izmaksas = **14,620 *euro***).**KOPĀ atlīdzība: 10 400 *euro* + 2 600 *euro* = 13 000 euro.** |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sociālo uzņēmumu komisijas izveide tika apspriesta Saeimas Sociālo un darba lietu komisijas darba grupā (turpmāk – darba grupa), kas izstrādāja likumprojektu „Sociālā uzņēmuma likums”. Darba grupā bija iekļauti ministriju, nevalstiskā sektora un sociālās uzņēmējdarbības jomas pārstāvji. Papildus no Latvijas Sociālās uzņēmējdarbības asociācijas saņemti priekšlikumi, kas tika iestrādāti noteikumu projektā.  |
| 2. | Sabiedrības līdzdalība projekta izstrādē | Noteikumu projekts publicēts 2017.gada 23.oktobrī Labklājības ministrijas mājaslapā, adrese: <http://www.lm.gov.lv/text/1789>,lūdzot sniegt priekšlikumus par noteikumu projektu līdz 2017.gada 6.novembrim.Noteikumi pēc to pieņemšanas tiks publicēti oficiālajā izdevumā „Latvijas Vēstnesis”, kā arī portālā [www.likumi.lv](http://www.likumi.lv) |
| 3. | Sabiedrības līdzdalības rezultāti | Individuālie sabiedrības locekļu vērtējumi līdz 2017.gada 6.novembrim par noteikumu projektu netika saņemti.  |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Labklājības ministrija, Finanšu ministrija, Ekonomikas ministrija, Kultūras ministrija, Vides aizsardzības un reģionālās attīstības ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpilde tiks nodrošināta institūciju līdzšinējo funkciju un cilvēkresursu ietvaros.Noteikumu projekta izpildē nav nepieciešams veidot jaunas institūcijas, likvidēt vai reorganizēt esošās. |
| 3. | Cita informācija | Nav. |

*Anotācijas IV un V sadaļa – projekts šīs jomas neskar.*

Labklājības ministrs J.Reirs

Labklājības ministrijas valsts sekretārs I.Alliks

13.11.2017. 11:40

1965

A.Liepiņa,

67021519, Aina.Liepina@lm.gov.lv